CELEX: 32015R0187
Language: ro
Date: 2015-02-06 00:00:00
Title: Regulamentul de punere în aplicare (UE) 2015/187 al Comisiei din 6 februarie 2015 de modificare a Regulamentului (UE) nr. 185/2010 în ceea ce privește controlul de securitate al bagajelor de mână  Text cu relevanță pentru SEE

7.2.2015   
            
            
               RO
            
            
               Jurnalul Oficial al Uniunii Europene
            
            
               L 31/18
            
         REGULAMENTUL DE PUNERE ÎN APLICARE (UE) 2015/187 AL COMISIEI
   din 6 februarie 2015
   de modificare a Regulamentului (UE) nr. 185/2010 în ceea ce privește controlul de securitate al bagajelor de mână
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatul (3),
   întrucât:
   
               (1)
            
            
               Date recente au arătat că teroriștii încearcă să dezvolte noi modalități de a disimula dispozitivele explozive improvizate concepute pentru a contracara măsurile de securitate existente în domeniul aviației referitoare la controlul de securitate al bagajelor de mână.
            
         
               (2)
            
            
               Anumite măsuri specifice de securitate a aviației prevăzute în Regulamentul (UE) nr. 185/2010 al Comisiei (2) ar trebui, prin urmare, să fie modificate pentru a reduce riscul unei nedetectări a dispozitivelor explozive improvizate disimulate în interiorul bagajelor de mână.
            
         
               (3)
            
            
               Modificările ar trebui să perfecționeze specificațiile tehnice pentru controlul de securitate al bagajelor de mână cu ajutorul sistemelor de detectare a explozibililor.
            
         
               (4)
            
            
               Modificările ar trebui să permită, de asemenea, controlul de securitate al bagajelor de mână care conțin calculatoare portabile și alte aparate electrice de mari dimensiuni în anumite condiții.
            
         
               (5)
            
            
               Prin urmare, Regulamentul (UE) nr. 185/2010 ar trebui modificat în consecință.
            
         
               (6)
            
            
               Prezentul regulament ar trebui să intre în vigoare cât mai curând posibil, pentru a minimiza riscurile la adresa securității aviației.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului pentru securitatea aviației civile,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 185/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare publicării și se aplică începând cu 1 martie 2015.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 februarie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 97, 9.4.2008, p. 72.
   
      (2)  Regulamentul (UE) nr. 185/2010 al Comisiei din 4 martie 2010 de stabilire a măsurilor detaliate de implementare a standardelor de bază comune în domeniul securității aviației (JO L 55, 5.3.2010, p. 1).
   
      ANEXĂ
      Anexa la Regulamentul (UE) nr. 185/2010 se modifică după cum urmează:
      
                  1.
               
               
                  Capitolul 4 se modifică după cum urmează:
                  
                              (a)
                           
                           
                              punctul 4.1.2.1 se înlocuiește cu următorul text:
                              
                                          „4.1.2.1.
                                       
                                       
                                          Înainte de efectuarea controlului de securitate, computerele portabile și alte aparate electrice de mari dimensiuni trebuie să fie scoase din bagajele de mână și supuse controlului de securitate separat, cu excepția cazului în care bagajele de mână urmează să fie supuse controlului de securitate cu sisteme de detectare a explozibililor (EDS) care respectă standardul C2 sau mai ridicat.”
                                       
                                    ;
                           
                        
                              (b)
                           
                           
                              punctul 4.1.2.8 se înlocuiește cu următorul text:
                              
                                          „4.1.2.8.
                                       
                                       
                                          Orice bagaj în care se constată prezența unui aparat electric de mari dimensiuni trebuie supus din nou controlului de securitate după îndepărtarea respectivului aparat, iar aparatul electric trebuie supus controlului de securitate separat, cu excepția cazului în care bagajul de mână a fost supus controlului de securitate cu echipamente EDS care respectă standardul C2 sau mai ridicat.”
                                       
                                    
                        
            
                  2.
               
               
                  La capitolul 12 se adaugă următoarele puncte 12.4.2.7-12.4.2.9:
                  
                              „12.4.2.7.
                           
                           
                              Toate echipamentele EDS concepute pentru controlul de securitate al bagajelor de mână trebuie să respecte cel puțin standardul C1.
                           
                        
                              12.4.2.8.
                           
                           
                              Toate echipamentele EDS concepute pentru controlul de securitate al bagajelor de mână care conțin computere portabile și alte aparate electrice de mari dimensiuni trebuie să respecte cel puțin standardul C2.
                           
                        
                              12.4.2.9.
                           
                           
                              Toate echipamentele EDS concepute pentru controlul de securitate al bagajelor de mână care conțin computere portabile și alte aparate electrice de mari dimensiuni, precum și lichide, aerosoli și geluri trebuie să respecte cel puțin standardul C3.”